Na podlagi 2. odstavka 21. člena Zakon o javnem naročanju (ZJN-3) [Uradni list RS, št. 91/2015](http://www.uradni-list.si/1/index?edition=201591#!/Uradni-list-RS-st-91-2015-z-dne-30-11-2015) objavljamo

JAVNO NAROČILO ZA PONUDNIKA ŠOLSKE PREHRANE (evidenčno naročilo)

OBVESTILO O JAVNEM NAROČILU

**I. NAROČNIK:**

1) Uradno ime: **GIMNAZIJA JURIJA VEGE IDRIJA**

2) Naslov: **Študentovska 16, 5280 Idrija**

3) Kontaktna oseba: **Karmen Vidmar**

4) Telefon: **05 37 26 801**

5) Fax: **05 37 26 802**

6) E-pošta**: tajnistvo@gimidrija.si**

7) Ponudbe ali prijave za sodelovanje je treba poslati na naslov:   
  
**GIMNAZIJA JURIJA VEGE IDRIJA**

**ŠTUDENTOVSKA 16**

**5280 IDRIJA**

8) Področje dejavnosti: **izobraževanje**  
  
**II. PREDMET NAROČILA:**

1) Naslov naročila, ki ga je določil naročnik: **Šolska prehrana**

2) Vrsta naročila: **Subvencionirana dijaška prehrana – tople ali energijsko in hranilno bogatejše hladne malice**

3) Glavni kraj dobave ali izvedbe: **Gimnazija Jurija Vege Idrija, Študentovska 16, Idrija**

4) Enotni besednjak javnih naročil:   
  
**55523100-3 Storitve dobave šolskih obrokov   
55524000-9 Storitve priprave in dostave hrane za šol**e

5) Kratek opis naročila: **Priprava šolske malice za dijake in zaposlene pri naročniku**

6) Celotna količina ali obseg: **cca. 200 - 300 dijakov**

7) Trajanje naročila ali rok za zaključek: od 1. 9. 2019 do 31.08.2021.

Predmet javnega naročila je okolju prijazna gostinska storitev v skladu z Uredbo o   
zelenem javnem naročanju.

**III. POGOJI, KI SE NANAŠAJO NA NAROČILO:**

Tehnične specifikacije:

- Priprava hrane mora potekati tako, da so izpolnjeni vsi sanitarno-higienski   
predpisi, skladno z načeli sistema HACCO in tako, da hrana pri tem ohrani   
hranilno in kulinarično vrednost.

- Za transport sestavin in hrane se bodo uporabljale ustrezne transportne posode, ki so v skladu s HACCP sistemom in ne dopuščajo sprememb temperature hrane.

- Temperatura hrane, ki se servira hladna, ne sme narasti nad 8 stopinj C,   
temperatura hrane, ki se servira topla, ne sme pasti pod 60 stopinj C.

- Najmanj 5% živil, ki jih ponudnik uporabi pri izvajanju gostinskih storitev, mora   
biti pridelanih na ekološki način, kot ga določajo Uredba (ES) št. 834/2007,   
Uredba Komisije (ES) št. 889/2008 ali predpis, ki ureja ekološko pridelavo in   
predelavo kmetijskih pridelkov oziroma živil. Za živila, ki so pridelana v   
preusmeritvenem obdobju, se šteje, da so pridelana na ekološki način.

- Najmanj 35% sadja, zelenjave in proizvodov iz lova in ribolova, ki jih ponudnik   
uporabi pri izvajanju gostinskih storitev, mora biti izbranih glede na letni čas.   
Priporočene smernice za izbiro sadja, zelenjave in proizvodov iz lova ali   
ribolova glede na letni čas določi naročnik v sezonskem koledarju, ki je   
sestavni del obvestila o oddajo javnega naročila.

- Zaradi zmanjšanja količin odpadkov je treba hrano in pijačo postreči z jedilnim   
priborom in embalažo izdelano iz obnovljivih surovin.

- Odpadki, ki nastajajo pri izvajanju gostinskih storitev, morajo biti zbrani ločeno,   
v skladu s predpisi, ki urejajo ločeno zbiranje odpadkov.

- Vozila, ki jih ponudnik uporablja za izvajanje storitev, morajo izpolnjevati vsaj   
zahteve glede emisij izpušnih plinov EURO 5.

- Hrana mora biti pripravljena na osnovi Smernic zdravega prehranjevanja v vzgojno izobraževalnih ustanovah, Praktikuma jedilnikov zdravega prehranjevanja v vzgojno-izobraževalnih ustanovah, Praktičnih navodil za načrtovanje dnevnih toplih obrokov za dijake in Priročnika z merili kakovosti za javno naročanje hrane v vzgojno-izobraževalnih ustanovah.

- Najmanj 5% živil, ki jih ponudnik uporabi pri izvajanju gostinskih storitev, mora biti pridelanih na ekološki način, kot ga določajo Uredba (ES) št. 834/2007, Uredba Komisije (ES) št. 889/2008 ali predpis, ki ureja ekološko pridelavo in predelavo kmetijskih pridelkov oziroma živil. Za živila, ki so pridelana v preusmeritvenem obdobju, se šteje, da so pridelana na ekološki način.

- Ponudnik mora pri opravljanju storitve upoštevati naslednje uredbe:

* Komisije (ES), št. 37/05, o spremljanju temperature v prevoznih sredstvih, skladiščih in pri shranjevanju hitro zamrznjenih živil, namenjenih za prehrano ljudi (UL L št. 10/05, str. 18), z vsemi spremembami;
* Uredbo o izvajanju uredb Sveta in Komisije (ES) o onesnaževalih v živilih, Uredbo Sveta (EGS), št. 315/93, o določitvi postopkov Skupnosti za kontaminate v hrani (UL L št. 37/93, str. 1);
* Uredbo (ES) Komisije št. 1881/06 o določitvi mejnih vrednosti nekaterih onesnaževal v živilih (UL L št. 364, str. 5);
* Uredbo o higieni živil, ki vsebujejo skupna načela v zvezi z odgovornostjo nosilcev živilske dejavnosti in higienskimi zahtevami za živilske obrate (Uredba Evropskega parlamenta in sveta (ES) št. 852/2004).

Natančnejše specifikacije so podane v Smernicah zdravega prehranjevanja v   
vzgojno-izobraževalnih ustanovah iz leta 2005, Praktičnih navodilih za načrtovanje   
dnevnih toplih obrokov za dijake, ki jih je pripravil Inštitut za varovanje zdravja   
Republike Slovenije, maj 2008, Praktikumu zdravega prehranjevanja za dijake v   
vzgojno izobraževalnih ustanovah, ki ga izdal CINDI, junija 2008, Uredbi o zelenem   
javnem naročanju (Ur. l. RS, št. 102/2011, 18/2012, 24/2012, 64/2012 in 2/2013, v   
nadaljevanju: Uredba) in Prilogi št. 2 Uredbe.

**IV. POVABILO K ODDAJI PONUDBE:**

**Naročnik vabi zainteresirane ponudnike, da oddajo ponudbo za storitev   
prehrane in uporabnino za prostore v skladu s tem povabilom in v skladu z   
Zakonom o šolski prehrani (Uradni list RS 3-58/2013). V primeru spremembe   
obsega subvencioniranja šolske prehrane, bo naročnik to dolžan upoštevati.**   
  
Ponudbo lahko oddate po pošti ali osebno na naslov naročnika. Ovojnico morate   
označiti z napisom:

»**Ne odpiraj – Subvencionirana dijaška prehrana – tople ali energijsko in hranilno bogatejše hladne malice«**

Cena ponudbe šolske malice mora vsebovati vse stroške, popuste in rabate ter   
mora veljati kot cena fco Gimnazija Jurija Vege Idrija. Cena ponudbe mora vsebovati tudi stroške priprave in obdelave živil, embalaže ter druge morebitne stroške.

Najemnina za razdelilni prostor znaša 400 EUR na mesec brez DDV. Najemnina zajema stroške za elektriko, vodo, ogrevanje, internet ter stroške izdajanja položnic dijakom in vodenja evidenc. Ponudnik je dolžan opremiti prostor za razdeljevanje malice na lastne stroške.

Ponudnik bo moral ob najemnini urediti na lastne stroške odvoz odpadkov oz. embalaže, nastale z opravljanjem storitve in zagotoviti tekoče vzdrževanje in dnevno čiščenje opreme in prostora v uporabi.

Ponudnik mora za malico (topli in hladni obrok) predložiti jedilnik v   
skladu s podanimi tehničnimi specifikacijami. Jedilnik mora vsebovati najmanj 4 različne   
obroke: 3 tople (od tega 1 vegetarijanski obrok) in 1 energijsko in hranilno   
bogatejši hladen obrok. V primeru potrebe bo moral ponudnik zagotoviti tudi ustrezne dietne obroke. Ponudnik mora ponudbi predložiti jedilnike za subvencionirane malice za najmanj en mesec.

Ponudnik mora organizirati razdeljevanje malic za 200 - 300 dijakov dopoldan po urniku, ki ga določi šola. Ponudnik je dolžan dostaviti malico na dogovorjeno lokacijo, ko šola organizira ekskurzije, športne dneve.

Poleg subvencionirane malice mora ponudnik v času pouka ponuditi za plačilo tudi druge tople in hladne obroke, sadje in napitke za dijake, zaposlene in udeležence izobraževanja. Ponudnik mora ponudbi predložiti specifikacijo teh obrokov in cene.

Rok plačila je 30 dni po prejemu mesečnega računa za opravljeno storitev subvencionirane malice.   
  
Ponudba mora biti veljavna 60 dni.

Naročnik bo obravnaval ponudbe, ki bodo prispele do naročnika do vključno, 21. 6. 2019. Javnega odpiranja ponudb ne bo. Ponudniki bodo o izbiri obveščeni najkasneje do 5. 7. 2019.

Ogled razpoložljivih prostorov bo možen, 17. 6. 2019, od 9.00 do 11.00.

Za vse dodatne informacije lahko pokličete ravnateljico šole na telefon 031 606 981.

Merila za izbor ponudnika:

1. Priporočila pri opravljanju gostinske dejavnosti 30 %,

2. Število različnih jedilnikov v mesecu 20 %,

3. Ocena šolske komisije 20 %,

4. Dodatna ponudba 20 %

5. Morebitne druge ugodnosti 10 %.

1. Priporočila pri opravljanju gostinske dejavnosti

Ponudnik kot priporočilo predloži podpisano izjavo naročnika, v kateri je izkazano obdobje sodelovanja in dejstvo, da je naročnik zadovoljen s kvaliteto ponudbe. Upoštevajo se samo priporočila javnih zavodov, gospodarskih družb in drugih pravnih subjektov pri katerih ponudnik organizira razdeljevanje malic za najmanj 100 uporabnikov. (OBR-10)

2. Število različnih jedilnikov v mesecu

Ponudnik mora ponuditi najmanj toliko jedilnikov, da se ne bodo ponavljali v obdobju 3 tednov. Ponudnik mora v ponudbi navesti skupno število različnih jedilnikov v mesecu in priložiti jedilnike.

3. Ocena šolske komisije

Ponudnik predloži jedilnike za en mesec (20 jedilnikov). Ocena bo sestavljena iz dveh delov:

* Pestrost jedilnikov – (ocena od 1-10)
* Sestava menijev - (ocena od 1-10)

4. Dodatna ponudba

Komisija bo upoštevala pestrost in ceno dodatne ponudbe. Ponudnik predloži cenik dodatne ponudbe (vsak kriterij se točkuje z oceno od 1-10).

5. Morebitne druge ugodnosti

Ponudnik v ponudbi navede morebitne druge ugodnosti, ki jih bo nudil za naročnika. Komisija bo ocenila ustreznost posamezne ugodnosti z oceno 0-5. Če za naročnika ni smiselna jo bo ocenila z 0 točkami.

(Ponudnik, ki bo imel največ priporočil, največ različnih jedilnikov, najvišjo oceno šolske komisije, najvišje število točk pri dodatni ponudbi in najvišje število točk pri morebitnih drugih ugodnosti bo dobil najvišje odstotne točke za posamezno merilo, ostali sorazmerno manj, tisti, ki bo imel najmanj pa 0 odstotnih točk.) Ponudnik, ki bo zbral najvišje število odstotnih točk bo najugodnejši.

**Ponudniki morajo predložiti naslednja dokazila:**

***Osnovna sposobnost***

1. Da gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor, ni bila izrečena pravnomočna sodba, ki ima elemente določenih kaznivih dejanj po kazenskem zakoniku, ki so našteta tudi v ZJN-3.

**Dokazilo:** izjava ponudnika o izpolnjevanju pogojev. (OBR-2)

2. Da nimamo zapadlih, neplačanih obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več in da imam predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

**Dokazilo:** uradno potrdilo FURS-a. Dokazilo ni nujno pridobljeno na dan oddaje ponudbe, vendar ne sme biti starejše od sedem dni od dneva oddaje ponudbe. Ponudniki lahko dokazilo vložijo v ponudbo ali pa ga pošljejo naknadno v posebni kuverti kot dopolnitev ponudbe.

3. Naročnik bo iz postopka javnega naročanja izločil ponudnika, če:

* je v postopku prisilne poravnave ali je bil zanj podan predlog za začetek postopka prisilne poravnave in sodišče o tem predlogu še ni odločilo,
* je v stečajnem postopku ali je bil zanj podan predlog za začetek stečajnega postopka in sodišče o tem predlogu še ni odločilo,
* je v postopku prisilnega prenehanja, je bil zanj podan predlog za začetek postopka prisilnega pre­nehanja in sodišče o tem predlogu še ni odločilo, z njegovimi posli iz drugih razlogov upravlja sodišče ali je opustil poslovno dejavnost ali je v katerem koli podobnem položaju,
* je bil s pravnomočno sodbo v kateri koli državi obsojen za prestopek v zvezi z njegovim poklicnim ravnanjem,
* mu lahko naročnik na kakršni koli upravičeni podlagi dokaže veliko strokovno napako ali hujšo kršitev poklicnih pravil,
* je pri dajanju informacij, zahtevanih v skladu z do­ločbami 75. do 78. člena ZJN-3, v tem ali predhodnih postopkih namerno podal zavajajoče razlage ali teh informacij ni zagotovil.

**Dokazilo:** izjava o izpolnjevanju pogojev. (OBR-2)

4. Ponudnik se zavezuje, da bo v primeru, če bo izbran kot najugodnejši ponudnik ali v času izvajanja javnega naročila, v osmih (8) dneh od prejema poziva naročnika, le temu posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

**Dokazilo:** izjava o posredovanju podatkov. (OBR-3)

5. Ponudnik soglaša, da lahko naročnik za namene javnega razpisa pridobi podatke iz uradnih evidenc za osebe, ki so pooblaščene za zastopanje.

**Dokazilo:** izjava za pridobitev osebnih podatkov iz uradnih evidenc. (OBR-4)

***Poklicna sposobnost***

6. Ponudnik ima za opravljanje dejavnosti, ki jo prevzema v ponudbi, veljavno registracijo.

**Dokazilo:** izjava o izpolnjevanju pogojev. (OBR-2)

7. Ponudnik ima veljavno dovoljenje pristojnega organa za opravljanje dejavnosti, ki je predmet javnega naročila, če je za opravljanje take dejavnosti na podlagi posebnega zakona takšno dovoljenje potrebno, ali morajo biti člani posebne organizacije, da bi lahko v državi, v kateri imajo svoj sedež, opravljali storitev.

**Dokazilo**: izjava o izpolnjevanju pogojev. (OBR-2)

***Ekonomska in finančna sposobnost***

8. Ponudnik mora nuditi najmanj trideset (30) dnevni plačilni rok, ki prične teči z dnem prejema pravilno izstavljenega računa.

**Dokazilo:** izjava o plačilnih pogojih. (OBR-5)

9. Ponudnik v zadnjih šestih mesecih pred določenim rokom za oddajo ponudb ni imel blokiranih transakcijskih računov v neprekinjenem obdobju 10 dni ali več.

**Dokazilo:** izjava o plačilnih pogojih. (OBR-5)

***Tehnična in kadrovska sposobnost***

10. Ponudnik mora zaposlovati usposobljene delavce z aktivnim znanjem slovenskega jezika, ki so pri njem v delavnem razmerju.

**Dokazilo:** izjava o poslovanju in priloga: Lastni poimenski seznam delavcev. (OBR-6)

11. Ponudnik mora izplačevati plače v skladu s kolektivno pogodbo za dejavnost, za katero je registriran.

**Dokazilo:** izjava o poslovanju. (OBR-6)

12. Ponudnik mora zagotavljati delovni čas glede na zahteve in potrebe naročnika, ne glede na število obrokov, občasno tudi ob sobotah (v skladu s šolskim urnikom).

**Dokazilo:** izjava o poslovanju. (OBR-6)

13. Ponudnik mora upoštevati vse predpise o varstvu pri delu in vse varstvene predpise ter dela po pogodbi zavaruje tudi proti tretji osebi oz. zavarovanje dejavnosti.

**Dokazilo:** izjava o upoštevanju predpisov. Kopija police mora biti dostavljena naročniku pred podpisom pogodbe. (OBR-7)

14. Ponudnik mora upoštevati uredbo Komisije (ES), št. 37/05, o spremljanju temperature v prevoznih sredstvih, skladiščih in pri shranjevanju hitro zamrznjenih živil, namenjenih za prehrano ljudi (UL L št. 10/05, st. 18), z vsemi spremembami.

**Dokazilo:** izjava o upoštevanju predpisov. (OBR-7)

15. Ponudnik upošteva Uredbo o izvajanju uredb Sveta in Komisije (ES) o onesnaževalih v živilih (Uradni list RS, št. 27/2007, 38/2010 in 57/2011), Uredbo Sveta (EGS), št. 315/93, o določitvi postopkov Skupnosti za kontaminate v hrani (UL L št. 37/93, str. 1.), Uredbo (ES) Komisije št. 1881/06 o določitvi mejnih vrednosti nekaterih onesnaževal v živilih (UL L št. 364, str. 5).

**Dokazilo:** izjava o upoštevanju predpisov. (OBR-7)

16. Ponudnik mora izpolnjevati in upoštevati predpise o higieni in zdravstveno tehničnih pogojih v proizvodni in prometu živil izdanih na podlagi Zakona o zdravstveni ustreznosti živil in izdelkov ter snovi, ki prihajajo v stik z živili (Uradni list RS, št. 52/ 00, 42/ 02 in 47/04) ter predpise na podlagi Zakona o veterinarstvu – za živila živalskega izvora (Uradni list RS, št. 33/2001, 110/2002-ZGO-1, 45/2004-ZdZPKG, 93/2005-ZVMS, 90/2012-ZdZPVHVVR), Zakona o veterinarskih merilih skladnosti (Uradni list RS, št. 93/05, 90/2012-ZdZPVHVVR, 23/13-ZZZiv-C in 40/14- ZIN-B), Zakona o kmetijstvu (Uradni list RS, št. 45/2008, 57/2012, 90/2012-ZdZPVHVVR, 26/14 in 32/15) in Zakona o krmi (Uradni list RS, št. 127/2006 in 90/2012-ZdZPVHVVR). Ponudnik mora upoštevati Pravilnik o varnosti hitro zamrznjenih živil (Uradni list RS, št. 87/14).

Dokazilo: izjava o upoštevanju predpisov. (OBR-7)

17. Ponudnik mora zagotavljati **minimalno petnajst jedilnikov mesečno** (po številu in vsebini), ki so sestavljeni iz treh različnih toplih obrokov dnevno (od tega 1 vegetarijanski), ene energijske in hranilno bogatejše hladne malice ter vključujejo najmanj 2 dcl vode ali nesladkanega čaja ipd. Ponudnik mora zagotavljati vse jedilnike mesečno, na podlagi katerih je pridobil točke v okviru razpisanih meril in topli obrok zaposlenim pri naročniku (samoplačnikom).

**Dokazilo:** izjava o zagotavljanju toplih obrokov. (OBR-8)

18. Ponudnik mora pri pripravi jedilnikov ter razdeljevanju prehrane upoštevati vsebine naslednjih publikacij:

* »Praktična navodila za načrtovanje dnevnih toplih obrokov«, ki ga je izdal Inštitut za varovanje zdravja Republike Slovenije, maj 2008;
* »Smernice zdravega prehranjevanja v vzgojno-izobraževalnih ustanovah«;
* »Praktikum jedilnikov zdravega prehranjevanja v vzgojno-izobraževalnih ustanovah«;
* »Kakovostna merila za naročanje živil v vzgojno-izobraževalnih ustanovah«.

Vir: <http://www.mz.gov.si>

**Dokazilo:** izjava o zagotavljanju toplih obrokov (OBR-8)

19. Ponudnik mora upoštevati pripombe uporabnikov storitev.

**Dokazilo:** izjava o zagotavljanju toplih obrokov (OBR-8)

20. Ponudnik mora skrbeti za dobro ime naročnika.

**Dokazilo:** izjava o zagotavljanju toplih obrokov. (OBR-8)

21. Ponudnik mora zagotavljati, **da je najmanj 5 % živil,** ki jih uporabi pri izvajanju gostinskih storitev, pridelanih na ekološki način, kot ga določa Uredba (ES) št. 834/2007, Uredba Komisije (ES) št. 889/2008 ali predpis, ki ureja ekološko pridelavo in predelavo kmetijskih pridelkov oz. živil. Za živila, ki so pridelana v preusmeritvenem obdobju, se šteje, da so pridelana na ekološki način.

**Dokazilo:** izjava o izpolnjevanju določil Uredbe o zelem javnem naročanju in potrdila, da ima blago ali storitev znak za okolje tipa I, iz katerega izhaja, da blago ali storitev izpolnjuje zahteve – ponudnik priloži certifikate o ekološko pridelanih živilih. (OBR-9)

22. Ponudnik izjavlja, da bo v primeru, če bo izbran kot najugodnejši ponudnik, kot jamstvo za dobro izvedbo pogodbenih obveznosti naročniku izročil bianco menico s pooblastilom za izpolnitev (menično izjavo z oznako »brez protesta« in plačljivo na prvi poziv) v višini 10 % pogodbene vrednosti z DDV.

**Dokazilo:** izjava o predložitvi menice za dobro izvedbo pogodbenih obveznosti. (OBR-13)

23. Potrdilo, da vozila, ki jih ponudnik uporablja za izvajanje storitev izpolnjujejo vsaj zahteve glede emisij izpušnih plinov EURO 5.

**Dokazilo:** Kopija prometnega dovoljenja

1. točka

Naročnik lahko pred izbiro izvajalca zahteva predložitev ustreznih dokazil za dokazovanje dejstev, navedenih v predloženih izjavah v ponudbi.

1. točka

Ponudniki morajo izjave in predračune predložiti na predpisanih obrazcih naročnika brez dodatnih pogojev; pripisi in dodatni pogoji ponudnika se ne upoštevajo.

Dokumenti so lahko predloženi v kopijah, vendar morajo ustrezati vsebini originala.

**Finančno zavarovanje**

**Naročnik bo ob sklenitvi pogodbe od izbranega ponudnika kot jamstvo za dobro izvedbo pogodbenih obveznosti zahteval bianco menico s pooblastilom za izpolnitev (menično izjavo z oznako »brez protesta« in plačljivo na prvi poziv) v višini 10 % pogodbene vrednosti z DDV.**

**Menica z menično izjavo mora biti veljavna za čas trajanja pogodbe.**

Menico z menično izjavo za dobro izvedbo pogodbenih obveznosti iz pogodbe bo naročnik unovčil v primerih, kot jih določa pogodba.

**Splošni in posebni pogoji**

**Ponudba mora veljati 60 dni.** Variantne ponudbe ne bodo upoštevane, saj pomenijo spremembo v materialu, količini in načinu dela.

Ponudnik mora pripraviti en izvod ponudbene dokumentacije, ki ga sestavljajo izpolnjeni obrazci in zahtevane priloge. Celotna ponudbena dokumentacija mora biti natipkana ali napisana z neizbrisljivo pisavo in podpisana od osebe, ki ima pravico zastopanja ponudnika.

Ponudba ne sme vsebovati nobenih sprememb in dodatkov, ki niso v skladu z razpisno dokumentacijo ali potrebni zaradi odprave napak ponudnika. Popravljene napake morajo biti označene z inicialkami osebe, ki podpiše ponudbo.

**Predstojnik naročnika**

**ravnateljica**

**Karmen Vidmar**

**Naročnik**

Številka:

**Gimnazija Jurija Vege Idrija**

**Študentovska 16**

**Idrija**

Datum: 07. 6. 2019

1. **TEHNIČNA SPECIFIKACIJA**

**»Izbira izvajalca gostinskih storitev, ki se izvajajo na okolju prijazen način in pri katerih ponudnik dobavi del živil, pridelanih na ekološki način«**

**Opis storitve**

Ponudnik pripravi malice in jih pripelje in razdeli v prostorih naročnika. Za transport sestavin in hrane se bodo uporabljale ustrezne transportne posode, ki so v skladu s HACCP sistemom in ne dopuščajo sprememb temperature hrane. Temperatura hrane, ki se servira hladna, ne sme narasti nad 8 stopinj C, temperatura hrane, ki se servira topla, ne sme pasti pod 60 stopinj C.

Prostor za razdeljevanje malic je v zgradbi naročnika. Ponudnik je dolžan zagotoviti opremo in potrebni inventar razdelilnega prostora, čiščenje prostora, tekoče vzdrževanje ter odvoz smeti in ostankov hrane. Najemnina razdelilnega prostora je 400 EUR na mesec brez DDV. Najemnina zajema stroške za elektriko, vodo, ogrevanje, internet ter stroške izdajanja položnic dijakom in vodenja evidenc.

Upravičenci do dnevnega toplega obroka so vse osebe s statusom dijaka, ki se izobražujejo na naši srednji šoli.

* Okvirno število malic za obdobje 2019/2021: 200 – 300
* Predviden čas delitve obrokov: od 010:20 do 10:45 ure
* Način dokazovanja prejetega obroka: elektronsko (zagotovi naročnik)

**Predstojnik naročnika**

**Ravnateljica**

**Karmen Vidmar**